फरीदाबाद के खोरी गांव में बवाल, ग्रामीणों ने पुलिस पर किया पथराव
दरअसल फरीदाबाद के खोरी गांव में आज अवैध घरों को गिराने के खिलाफ महापंचायत होनी थी। इस महापंचायत में किसान नेता गुरनाम सिंह चढ़ूनी को आना था।
फरीदाबाद. देश की राजधानी नई दिल्ली से सटे हरियाणा के फरिदाबाद जिले के खोरी गांव में जबरदस्त बवाल हुआ है। यहां गांववालो ने पुलिस पर पथराव किया है, जिसके जवाब में पुलिस ने भीड़ पर लाठीचार्ज किया है। दरअसल फरीदाबाद के खोरी गांव में आज अवैध घरों को गिराने के खिलाफ महापंचायत होनी थी। इस महापंचायत में किसान नेता गुरनाम सिंह चढ़ूनी को आना था। ये महापंचायत अरावली रेंज में बने अवैध घरों को गिराने के खिलाफ होनी थी, जिसके लिए जमावड़े की तैयारी गुपचुप तरीके से चल रही थी। इस बीच पुलिस मौके पर पहुंची तो गांववालों ने पथराव कर दिया। इसके बाद पुलिस ने जमकर लाठियां बरसाईं। देखिए वीडियो